Uldis
Uldis ir līvu izcelsmes latviešu personvārds. Tā izcelsmi saista ar Daugavas līvu virsaiti Uldeveni (latīņu: Uldewene). Rainis par "tautas dziesmu piecos cēlienos" dēvētajā lugā "Pūt, vējiņi!" (1905) par Uldi nosaucis bagātu Vidzemes puses precinieku, kas pāri Daugavai ieradies Kurzemes puses sētā. Pēc citas hipotēzes šī vārda izcelsmi ietekmējis arī vācu personvārds Ulrihs. Vārdadienu svin 4. jūlijā. 2024. gadā Latvijā bija reģistrēti 6133 cilvēki ar šo vārdu.